b'\n_START_ARTICLE_\nGalceran Martorell\n_START_SECTION_\nLa q\xc3\xbcesti\xc3\xb3 del manuscrit\n_START_PARAGRAPH_\nTraspassat el seu germ\xc3\xa0 Joanot, el dia 24 d\'abril de 1465 Galceran en la seua condici\xc3\xb3 d\'hereu reclam\xc3\xa0 per la via judicial el manuscrit de Tirant lo Blanc, que aleshores estava en possessi\xc3\xb3 de Mart\xc3\xad Joan de Galba. L\'escriptor quan encara era viu l\'havia empenyorat a causa d\'urgents necessitats econ\xc3\xb2miques. Galceran no el pogu\xc3\xa9 recuperar, perqu\xc3\xa8 Joanot i Mart\xc3\xad Joan havien acordat que si "dins un any no pagava lo dit moss\xc3\xa9n Johan Martorell, lo dit llibre fos del dit en Mart\xc3\xad Johan e d\'aqu\xc3\xad avant pogu\xc3\xa9s vendre aquell o retenir ax\xc3\xad com a seu propi". Com que l\'any fixat en l\'acord havia transcorregut amb escreix, el manuscrit li pertanyia ara legalment a Mart\xc3\xad Joan.'